Bihardancsháza Község Önkormányzata Képviselő-testületének

5/2020. (III.16.) önkormányzati rendelete

A kiadások készpénzben történő teljesítésének eseteiről

Bihardancsháza község Önkormányzatának Képviselő-testülete az államháztartásról szóló 2011. évi CXCV. törvény 109. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva,

Bihardancsháza Község Önkormányzata Képviselő-testületének az önkormányzat szervezeti- és működési szabályzatáról szóló 10/2019. (XI.14.) önkormányzati rendelete 4. mellékletében biztosított véleményezési jogkörében eljáró Ügyrendi Bizottság véleményének a kikérésével a következőket rendeli el:

1.§

A rendelet hatálya Bihardancsháza Község Önkormányzatára terjed ki

2.§

A készpénzfizetésre vonatkozó szabályok

(1)A kiadások teljesítésekor az államháztartásról szóló törvény 85.§-ára figyelemmel előnyben kell részesíteni a banki átutalással történő fizetési módot.

(2)Az 1.§-ban meghatározott költségvetési szervek házi pénztárából készpénzben teljesíthető kifizetések a következők:

a)jogszabályban meghatározott szociális vagy gyermekvédelmi pénzbeli ellátás,

b)személyi juttatás körében:

ba)közfoglalkoztatottak személyi juttatása,

bb)fizetési előleg,

bc)alkalmazottak munkába járási költségtérítése

bd)eseti megbízási díj, jutalom, tiszteletdíj,

be)illetményelőleg,

bf)jubileumi jutalom,

bg)egyéb személyi jellegű kifizetések.

c)készpénzelőleg,

d)természetes személy részére pénzbeli kártalanítás vagy kártérítés,

e)ellátottak egyéb pénzbeli juttatása,

f)alkalmazottak belföldi-külföldi kiküldetése,

g)üzemanyag elszámolás,

h)karbantartással, működtetéssel kapcsolatos kiadások,

i)készletbeszerzéssel kapcsolatos kiadások,

j)reprezentáció,

k)élelmiszer ellátmány beszerzése,

l)természetes személy részére ingatlan vételár kifizetése

m)jogcímtől függetlenül 200.000 Ft összegig történő kifizetés.

(3)A (2) bekezdésben foglalt eseteken túlmenően a házipénztárból csak a szervezet vezetőjének egyedi írásbeli engedélye alapján teljesíthető készpénzkifizetés.

(4)A rendeletben nem szabályozott pénzkezelési előírásokat a Nagyrábéi Közös Önkormányzati Hivatal pénzkezelési szabályzata tartalmazza.

3.§

A rendelet a kihirdetését követő napon lép hatályba.

Balku Tamás Peténé Majoros Emese

polgármester jegyző

A rendelet kihirdetésének ideje: 2020. március 16.

 Peténé Majoros Emese

 jegyző